15/Sv. 9 Službeni list Europske unije 151 32007R1497 L 333/4 SLUŽBENI LIST EUROPSKE UNIJE 19.12.2007. UREDBA KOMISIJE (EZ) br. 1497/2007 od 18. prosinca 2007. o utvrđivanju, u skladu s Uredbom (EZ) br. 842/2006 Europskog parlamenta i Vijeća, standardnih zahtjeva za provjeru propuštanja nepokretnih protupožarnih sustava koji sadrže određene fluorirane stakleničke plinove (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 842/2006 Europskog parla- menta i Vijeća od 17. svibnja 2006. o određenim fluoriranim stakleničkim plinovima ('), a posebno njezin članak 3. stavak 7., budući da: (1) — U protupožarnim sustavima koji obuhvaćaju nekoliko međusobno  povezanih  spremnika  ugrađenih  zbog posebne opasnosti od požara u određenom prostoru, količinu punjenja fluoriranih stakleničkih plinova treba izračunati na temelju ukupne količine punjenja u tim spremnicima, kako bi se osiguralo da učestalost provjera odgovara djelotvornoj količini punjenja fluoriranih stakle- ničkih plinova. (2) _ U skladu s Uredbom (EZ) br. 842/2006, evidencije o protupožarnim sustavima moraju sadržavati određene informacije. Da bi se osigurala učinkovita primjena Uredbe (EZ) br. 842/2006, primjereno je predvidjeti dodatno unošenje podataka u evidenciju sustava. (3) — Evidencije sustava trebale bi uključivati podatke o punjenju fluoriranim stakleničkim plinovima. Ako je nepoznato koji se fluorirani staklenički plinovi nalaze u punjenju, operater koji posjeduje predmetnu opremu trebao bi osigurati da ovlašteno osoblje utvrdi o kojem se punjenju radi kako bi se olakšala provjera propuštanja. (4) — Prije provjere propuštanja ovlašteno osoblje trebalo bi temeljito proučiti podatke sadržane u evidenciji sustava i pregledati prijašnja izvješća kako bi utvrdilo je li ranije bilo kakvih problema. (5) — Da bi kontrola propuštanja bila učinkovita, pri provjeri propuštanja pažnju bi trebalo usredotočiti na one dije- love opreme kod kojih je vjerojatnost propuštanja najveća. () SL L 161, 14.6.2006., str. 1. (6) — U slučajevima kada se sumnja na istjecanje trebalo bi napraviti provjeru, utvrditi mjesto istjecanja i obaviti popravak. (7) — Neispravna montaža novih sustava predstavlja značajnu opasnost od propuštanja. Zato bi novomontirane sustave trebalo provjeriti na propuštanje odmah po puštanju u rad. (8) =— Da bi se osigurala djelotvornost popravka sustava, kod kasnije kontrole predviđene Uredbom (EZ) br. 842/2006 pažnju bi trebalo usredotočiti na dijelove sustava na kojima je otkriveno propuštanje i na susjedne dijelove. (9) — Mjere predviđene ovom Uredbom u skladu su s mišlje- njem Odbora uspostavljenog u skladu s člankom 18. stavkom 1. Uredbe (EZ) br. 2037/2000 Europskog parla- menta i Vijeća (?), DONIJELA JE OVU UREDBU: Članak 1. Predmet i područje primjene Ovom se Uredbom utvrđuju, u skladu s Uredbom  (EZ) br. 842/2006, standardni zahtjevi u pogledu provjere propu- štanja za nepokretne sustave, koji su u pogonu ili privremeno van pogona i koji se sastoje od nekoliko međusobno povezanih spremnika koji su ugrađeni zbog posebne opasnosti od požara u određenom prostoru, dalje u tekstu ,protupožarni sustavi". Ova se Uredba primjenjuje na protupožarne sustave koji sadrže 3 ili više kilograma fluoriranih stakleničkih plinova. Članak 2. Evidencije sustava 1. _ U evidencijama sustava spomenutima u članku 3. stavku 6. Uredbe (EZ) br. 842/2006, dalje u tekstu ,evidencije sustava", operater navodi svoj naziv, adresu i telefonski broj. 2. — Punjenje protupožarnog sustava fluoriranim stakleničkim plinovima navodi se u evidencijama sustava. (?) SL L 244, 29.9.2000., str. 1. Uredba kako je zadnje izmijenjena Uredbom Komisije br. 899/2007 (SL L 196, 28.7.2007., str. 24.).